Yadroviy qurilmani va (yoki) saqlash punktini joylashtirish uchun maydonchadan foydalanishga ruxsatnoma berish tartibi toʻgʻrisidagi nizomni tasdiqlash haqida
(resolution, 2025-05-05)

“Atom energiyasidan tinchlik maqsadlarida foydalanish toʻgʻrisida”gi Oʻzbekiston Respublikasi Qonuniga muvofiq yadroviy qurilmani va (yoki) saqlash punktini joylashtirish uchun maydonchadan foydalanishga ruxsatnoma berish tartibini belgilash maqsadida Vazirlar Mahkamasi qaror qiladi: 1. Quyidagilarni nazarda tutuvchi Yadroviy qurilmani va (yoki) saqlash punktini joylashtirish uchun maydonchadan foydalanishga ruxsatnoma berish tartibi toʻgʻrisidagi nizom ilovaga muvofiq tasdiqlansin: yadroviy qurilmani va (yoki) saqlash punktini joylashtirish uchun maydonchadan foydalanishga ruxsatnoma berish talablari va shartlari, ruxsatnoma olish uchun zarur boʻlgan hujjatlarni taqdim etish; ruxsatnoma olish uchun arizani koʻrib chiqish va ruxsatnoma berish toʻgʻrisida qaror qabul qilish; ruxsatnomani qayta rasmiylashtirish, qayta tiklash, uning amal qilishini toʻxtatib turish, uni tugatish va bekor qilish; berilgan ruxsatnomalar reyestrini yuritish tartibi. 2. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻi hamda Oʻzbekiston Respublikasi Sanoat xavfsizligi davlat qoʻmitasi raisi B.V. Gulyamov zimmasiga yuklansin. 1. Ushbu Nizom Oʻzbekiston Respublikasi hududida yadroviy qurilmani va (yoki) saqlash punktini joylashtirish uchun maydonchadan (keyingi oʻrinlarda — maydoncha) foydalanishga ruxsatnoma (keyingi oʻrinlarda — ruxsatnoma) berish tartibini belgilaydi. 2. Mazkur Nizomda quyidagi asosiy tushunchalar qoʻllaniladi: saqlash punkti — yadroviy qurilmalar sirasiga kirmaydigan hamda yadroviy materiallarni va radioaktiv moddalarni saqlash, radioaktiv chiqindilarni saqlash yoki koʻmib tashlash uchun moʻljallangan statsionar obyektlar hamda inshootlar; ekspert tashkiloti — atom energiyasidan foydalanish obyektlari va (yoki) atom energiyasidan foydalanish sohasidagi faoliyat xavfsizligini asoslash yuzasidan ekspertiza qismi boʻyicha atom energiyasidan foydalanish sohasidagi faoliyatni amalga oshirish uchun litsenziyaga (keyingi oʻrinlarda — litsenziya) ega boʻlgan yuridik shaxs; ekspert — Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi (keyingi oʻrinlarda — Sanoat, radiatsiya va yadro xavfsizligi qoʻmitasi) tomonidan ruxsatnoma berish yoki berishni rad etish, uning amal qilishini toʻxtatib turish yoxud uni bekor qilish toʻgʻrisidagi masalalarni koʻrib chiqish hamda tegishli xulosa tayyorlash uchun jalb qilinadigan atom energiyasidan foydalanish sohasida maxsus bilimlarga ega boʻlgan jismoniy shaxs; yadroviy qurilmalar — atom elektr stansiyalari, tadqiqot yadro reaktorlari, kritik va subkritik yadroviy stendlari boʻlgan inshootlar hamda majmualar, yadroviy yoqilgʻidan va yadroviy materiallardan foydalanish hamda ularni tashish uchun moʻljallangan qurilmalar. 3. Ruxsatnoma maydonchadan bir marta foydalanish maqsadida Sanoat, radiatsiya va yadro xavfsizligi qoʻmitasi tomonidan beriladi. Sanoat, radiatsiya va yadro xavfsizligi qoʻmitasi tegishli xulosalar tayyorlash maqsadida ruxsatnoma berish yoki berishni rad etish, ruxsatnomaning amal qilishini toʻxtatib turish yoxud uni bekor qilish toʻgʻrisidagi masalalarni koʻrib chiqish uchun mazkur sohada malakali ekspertlarni ham jalb etishga haqli. 4. Ruxsatnoma mazkur Nizomga 1-ilovaga muvofiq sxema boʻyicha beriladi. 5. Ruxsatnoma Sanoat, radiatsiya va yadro xavfsizligi qoʻmitasi tomonidan ushbu Nizomga 2-ilovaga muvofiq shaklda beriladi. 6. Ruxsatnoma ariza beruvchi bilan birga faoliyat yuritayotgan, shuningdek, ariza beruvchining taʼsischilaridan biri hisoblangan yuridik shaxslarga nisbatan amal qilmaydi. 7. Quyidagilar ruxsatnomani berish talablari va shartlari hisoblanadi: ariza beruvchi tomonidan maydonchadan yadroviy qurilmani va (yoki) saqlash punktini joylashtirish uchun foydalanish sohasidagi qonunchilik hujjatlariga, amaldagi standartlar, atom energiyasidan foydalanish sohasidagi normalarga, atrof muhitni, mehnatni muhofaza qilish qoidalariga hamda sanitariya qoidalari, normalari va gigiyena normativlariga rioya etilishi; ariza beruvchida ushbu Nizomning 3-bobida koʻrsatilgan hujjatlarning mavjudligi; yuridik shaxs qayta tashkil etilib, uning nomi yoki joylashgan joyi (pochta manzili) oʻzgargan taqdirda, ariza beruvchi (uning huquqiy vorisi) tomonidan qayta roʻyxatdan oʻtkazilgandan keyin yetti ish kuni mobaynida Sanoat, radiatsiya va yadro xavfsizligi qoʻmitasini xabardor qilish; ruxsatnomani berish, uni qayta rasmiylashtirish, shuningdek, qayta tiklash uchun yigʻim summasini toʻlash. 8. Ruxsatnoma olish uchun ariza beruvchi tomonidan Sanoat, radiatsiya va yadro xavfsizligi qoʻmitasiga quyidagi hujjatlar taqdim qilinadi: maydonchani tanlash toʻgʻrisida Vazirlar Mahkamasining qarori; mazkur Nizomga 3-ilovaga muvofiq shakldagi ariza; atom energiyasidan foydalanish obyektlarining va (yoki) atom energiyasidan foydalanish sohasidagi faoliyatning (ishning) xavfsizligini asoslash yuzasidan qogʻoz shaklida uch nusxada hujjatlar toʻplami; atom energiyasidan foydalanish obyektlarining loyiha hujjatlari tarkibidagi yadroviy qurilmaning va (yoki) saqlash punktining atrof muhitga radiatsiyaviy taʼsirini baholash boʻyicha hujjatlar; yadroviy qurilmani va (yoki) saqlash punktini joylashtirishni asoslash yuzasidan texnik-iqtisodiy asoslovchi hujjatlar; atom energiyasidan foydalanish obyektining toʻliq “hayotiy” davri mobaynida sifatni taʼminlashning umumiy dasturi; maydonchani tanlash jarayonida sifatni nazorat qilish dasturi; mazkur Nizomning 12-bandida koʻrsatilgan yigʻim summasi toʻlanganligini tasdiqlovchi hujjat; arizaga ilova qilingan hujjatlar roʻyxati. 9. Ariza beruvchidan mazkur Nizomning 8-bandida nazarda tutilmagan hujjatlarni taqdim etishni talab qilishga yoʻl qoʻyilmaydi, ruxsatnomani berish toʻgʻrisidagi arizaga ilova qilingan hujjatlarda havola qilingan hujjatlar, agar bunday hujjatlardan umumiy foydalanishi cheklangan va ilgari Sanoat, radiatsiya va yadro xavfsizligi qoʻmitasiga taqdim etilmagan boʻlsa, bundan mustasno. 10. Hujjatlar Sanoat, radiatsiya va yadro xavfsizligi qoʻmitasining masʼul xodimi tomonidan ilova qilingan hujjatlar bilan birga roʻyxat boʻyicha qabul qilinadi, roʻyxatning nusxasi hujjatlar qabul qilib olingan sana toʻgʻrisida belgi qoʻyilgan holda ariza beruvchiga yuboriladi (topshiriladi). 11. Ariza beruvchi notoʻgʻri maʼlumotlar taqdim etganligi uchun amaldagi qonunchilik hujjatlariga muvofiq javob beradi. 12. Ariza beruvchining arizasi koʻrib chiqilganligi uchun bazaviy hisoblash miqdorining toʻrt baravari miqdorida yigʻim undiriladi. Yigʻim summasi Sanoat, radiatsiya va yadro xavfsizligi qoʻmitasining gʻaznachilik hisobvaragʻiga oʻtkaziladi. Ariza beruvchi berilgan arizadan voz kechgan taqdirda, toʻlangan yigʻim qaytarilmaydi. 13. Sanoat, radiatsiya va yadro xavfsizligi qoʻmitasi hujjatlar toʻplamini koʻrib chiqish jarayonida atom energiyasidan foydalanish obyektlari va (yoki) atom energiyasidan foydalanish sohasidagi faoliyat xavfsizligini asoslash yuzasidan belgilangan tartibda ekspertiza oʻtkazilishini, shuningdek, joyiga chiqqan holda ariza beruvchi tomonidan amalga oshirilishi rejalashtirilayotgan faoliyat turi uchun sharoitlarni baholashni (tekshirishni) tashkil etadi. Sanoat, radiatsiya va yadro xavfsizligi qoʻmitasiga taqdim qilingan hujjatlarda kamchiliklar aniqlanganda, ularni bartaraf etish uchun ariza beruvchiga oʻn ish kunidan kam boʻlmagan muddat beriladi. Bunda arizani koʻrib chiqish muddati toʻxtatib turiladi. Shuningdek, Sanoat, radiatsiya va yadro xavfsizligi qoʻmitasi ariza beruvchi tomonidan amalga oshirilishi rejalashtirilayotgan faoliyat turi uchun sharoitlarni baholash (tekshirish) natijalarida aniqlangan kamchiliklarni bartaraf etish uchun zarur koʻrsatmalar beradi. 14. Sanoat, radiatsiya va yadro xavfsizligi qoʻmitasi xavfsizlikni asoslash ekspertizasi xulosasi olingan kundan boshlab oʻn ish kunida ekspertiza xulosasini qabul qilish toʻgʻrisida qaror qabul qiladi va qaror qabul qilingan sanadan boshlab xavfsizlikni asoslash ekspertizasi yakunlangan hisoblanadi. Ruxsatnomani berish yoki berishni rad etish toʻgʻrisidagi qaror Sanoat, radiatsiya va yadro xavfsizligi qoʻmitasining Hayʼat kengashi tomonidan ariza beruvchi taqdim qilgan hujjatlardagi maʼlumotlarning toʻliqligi va haqqoniyligini baholash (tekshirish) natijalari, shuningdek, xavfsizlikni asoslash ekspertizasi xulosasi asosida qabul qilinadi. Qabul qilingan qaror toʻgʻrisida ariza beruvchi yozma ravishda uch ish kuni ichida xabardor qilinadi. 15. Quyidagilar ruxsatnomani berishni rad etish uchun asos boʻladi: ruxsatnomani berish uchun zarur boʻlgan hujjatlarning toʻliq hajmda taqdim etilmaganligi; ariza beruvchining ushbu Nizom 7-bandida koʻrsatilgan ruxsatnomani berish talablari va shartlariga nomuvofiqligi; ariza beruvchi tomonidan taqdim etilgan hujjatlarda notoʻgʻri maʼlumotlar koʻrsatilganligi; xavfsizlikni asoslash ekspertizasi natijasi boʻyicha salbiy xulosa berilganligi; ariza beruvchi tomonidan amalga oshirilishi rejalashtirilayotgan faoliyat turi uchun sharoitlarni baholash (tekshirish) natijalari salbiy boʻlganligi. Ushbu bandda koʻrsatilmagan boshqa asoslar boʻyicha, shu jumladan, maqsadga muvofiq emaslik sababli ruxsatnoma berishni rad etilishiga yoʻl qoʻyilmaydi. 16. Ruxsatnomani berish rad etilgan taqdirda, rad etish toʻgʻrisidagi xabarnomada rad etishning aniq sabablari hamda ularni bartaraf etib, hujjatlarni qayta koʻrib chiqishga taqdim etish uchun xabarnoma olingan kundan boshlab oʻn ish kunidan kam boʻlmagan muddat koʻrsatilishi lozim. Ruxsatnomani berishni rad etish haqidagi xabarnomada koʻrsatilgan muddat kamchiliklarni bartaraf etish uchun zarur boʻlgan vaqtga mutanosib boʻlishi kerak. 17. Ariza beruvchi tomonidan ruxsatnoma berishni rad etishga asos boʻlgan sabablar bartaraf qilingan taqdirda, ariza beruvchining arizasi barcha zarur hujjatlar bilan birgalikda olingan kundan boshlab oʻn ish kunidan ortiq boʻlmagan muddatda koʻrib chiqiladi (xavfsizlikni asoslash ekspertizasini tashkil etish va oʻtkazish muddatlari bundan mustasno). Ariza beruvchining arizasini qayta koʻrib chiqish uchun yigʻim undirilmaydi. 18. Ariza beruvchining arizasini qayta koʻrib chiqishda, ilgari ruxsatnoma berishni rad etish toʻgʻrisidagi xabarda koʻrsatilmagan yangi asoslar boʻyicha ruxsatnoma berishni rad etishga yoʻl qoʻyilmaydi. 19. Ruxsatnoma berish rad etilganligi toʻgʻrisidagi xabarda koʻrsatilgan muddat oʻtgandan keyin berilgan ariza yangidan berilgan ariza hisoblanadi. 20. Ariza beruvchi ruxsatnoma berishni rad etish toʻgʻrisidagi qaror, shuningdek, Sanoat, radiatsiya va yadro xavfsizligi qoʻmitasi mansabdor shaxsining xatti-harakati (harakatsizligi) yuzasidan qonunchilik hujjatlarida belgilangan tartibda shikoyat qilish huquqiga egadir. 21. Yuridik shaxs qayta tashkil etilib, uning nomi yoki joylashgan joyi (pochta manzili) oʻzgargan taqdirda, ariza beruvchi (uning huquqiy vorisi) qayta roʻyxatdan oʻtkazilgandan keyin yetti ish kuni mobaynida qonunchilik hujjatlarida belgilangan tartibda Sanoat, radiatsiya va yadro xavfsizligi qoʻmitasiga ushbu maʼlumotlarni tasdiqlaydigan hujjatlarni ilova qilgan holda ruxsatnomani qayta rasmiylashtirish toʻgʻrisida ariza berishi shart. Ruxsatnomani qayta rasmiylashtirish jarayonida mazkur bandda koʻrsatilgan hujjatlardan boshqa hujjatlarni talab qilishga yoʻl qoʻyilmaydi. 22. Ruxsatnoma qayta rasmiylashtirilguniga qadar ariza beruvchi yoki uning huquqiy vorisi oʻz faoliyatini Sanoat, radiatsiya va yadro xavfsizligi qoʻmitasining ariza qabul qilinganligi toʻgʻrisidagi belgisi qoʻyilgan arizaning nusxasi asosida amalga oshiradi. Ruxsatnomani qayta rasmiylashtirishda, Sanoat, radiatsiya va yadro xavfsizligi qoʻmitasi berilgan ruxsatnomalar reyestriga tegishli oʻzgartirishlar kiritadi. Sanoat, radiatsiya va yadro xavfsizligi qoʻmitasi tegishli hujjatlar ilova qilingan ruxsatnomani qayta rasmiylashtirish toʻgʻrisidagi ariza olingan kundan boshlab besh ish kunidan ortiq boʻlmagan muddatda ruxsatnomani rasmiylashtiradi. 23. Ruxsatnoma yoʻqolgan yoki yaroqsiz holga kelgan taqdirda, ariza beruvchining arizasiga koʻra qayta tiklanadi. Bunda yangi ruxsatnoma Sanoat, radiatsiya va yadro xavfsizligi qoʻmitasi tomonidan ariza qabul qilingan kundan boshlab, shuningdek, ruxsatnoma yaroqsiz holga kelib qolgan taqdirda esa, uning asl nusxasi olingan kundan boshlab besh ish kunidan ortiq boʻlmagan muddatda beriladi. 24. Ruxsatnomani qayta rasmiylashtirishda va (yoki) qayta tiklashda, bazaviy hisoblash miqdorining ikki baravari miqdorda yigʻim undiriladi. Yigʻim summasi Sanoat, radiatsiya va yadro xavfsizligi qoʻmitasining gʻaznachilik hisobvaragʻiga oʻtkaziladi. 25. Ruxsatnomaning amal qilishi quyidagi hollarda toʻxtatib turilishi mumkin: ruxsatnoma talablari hamda shartlarining buzilganligi aniqlanganda; Sanoat, radiatsiya va yadro xavfsizligi qoʻmitasining aniqlangan qoidabuzarliklarni bartaraf etish majburiyatini yuklovchi qarori ruxsatnoma olgan yuridik shaxs tomonidan bajarilmaganda. Ruxsatnomaning amal qilishi oʻn kungacha muddatga Sanoat, radiatsiya va yadro xavfsizligi qoʻmitasi tomonidan, oʻn kundan ortiq, lekin olti oydan koʻp boʻlmagan muddatga esa — sud tomonidan toʻxtatib turiladi. Sanoat, radiatsiya va yadro xavfsizligi qoʻmitasining ruxsatnomaning amal qilishini toʻxtatib turish toʻgʻrisidagi qarori ruxsatnoma egasiga ruxsatnomaning amal qilishini toʻxtatib turish sabablari va qonunchilikning aniq normalari koʻrsatilgan holda, qaror qabul qilingan kundan eʼtiboran bir ish kunidan kechiktirmay yetkaziladi. Sudning ruxsatnomaning amal qilishini toʻxtatib turish toʻgʻrisidagi qarori ruxsatnoma egasiga qonunchilikda belgilangan muddatlarda yetkaziladi. Ruxsatnomaning amal qilishini toʻxtatib turishga sabab boʻlgan holatlar ruxsatnoma egasi tomonidan bartaraf etish muddati belgilanishi shart. Bunda koʻrsatilgan muddat ruxsatnoma egasi ruxsatnomaning amal qilishini toʻxtatib turish toʻgʻrisidagi qarorni olgan kundan eʼtiboran besh ish kunidan kam va olti oydan koʻp boʻlmasligi kerak. Ruxsatnomaning amal qilishini toʻxtatib turishga sabab boʻlgan holatlar ruxsatnoma egasi tomonidan bartaraf etilgan taqdirda, ruxsatnomaning amal qilishini toʻxtatib turish toʻgʻrisida qaror qabul qilgan Sanoat, radiatsiya va yadro xavfsizligi qoʻmitasi yoki sud koʻrsatilgan holatlar bartaraf etilganligi toʻgʻrisida tasdiqnoma olingan kundan eʼtiboran uch ish kuni ichida ruxsatnomaning amal qilishini qayta tiklash toʻgʻrisida qaror qabul qilishi shart. Sudning ruxsatnomaning amal qilishini qayta tiklash toʻgʻrisidagi qarori qabul qilingan kundan eʼtiboran bir ish kuni ichida Sanoat, radiatsiya va yadro xavfsizligi qoʻmitasiga qonunda belgilangan tartibda yetkaziladi. Bunda Sanoat, radiatsiya va yadro xavfsizligi qoʻmitasi ruxsatnomaning amal qilishi qayta tiklanganligi toʻgʻrisidagi maʼlumotni oʻzining rasmiy veb-saytiga bir ish kunidan oshmagan muddatda joylashtiradi. Agar Sanoat, radiatsiya va yadro xavfsizligi qoʻmitasi ruxsatnomaning amal qilishini qayta tiklash haqida yoki qayta tiklashni rad etish toʻgʻrisida uch ish kuni ichida qaror qabul qilmasa, ruxsatnoma egasi mazkur muddat oʻtgandan soʻng Sanoat, radiatsiya va yadro xavfsizligi qoʻmitasini xabardor qilgan holda oʻz faoliyatini davom ettirishi mumkin. Ruxsatnoma egasi ushbu bandda nazarda tutilgan ruxsatnomaning amal qilishini toʻxtatib turishga sabab boʻlgan holatlarni Sanoat, radiatsiya va yadro xavfsizligi qoʻmitasi yoki sud belgilagan muddatda bartaraf etmaganda, sud ruxsatnomani bekor qilish toʻgʻrisida qaror qabul qiladi. Sanoat, radiatsiya va yadro xavfsizligi qoʻmitasining ruxsatnomaning amal qilishini toʻxtatib turish toʻgʻrisidagi qarori boʻyicha belgilangan tartibda shikoyat qilinishi mumkin. Ruxsatnomaning amal qilishini toʻxtatib turish sud tomonidan asossiz deb topilgan taqdirda, Sanoat, radiatsiya va yadro xavfsizligi qoʻmitasi ruxsatnoma egasi oldida koʻrilgan zarar miqdorida javobgar boʻladi. Bunda sud tomonidan ruxsatnomaning amal qilishi toʻxtatib turilishi asossiz deb topish toʻgʻrisida qaror qabul qilingan paytdan eʼtiboran ruxsatnomaning amal qilishi qayta tiklangan deb hisoblanadi. Ruxsatnoma egasi oʻz faoliyati vaqtincha toʻxtatib turilgan taqdirda, ruxsatnomaning amal qilishini olti oygacha muddatga toʻxtatib turish haqida Sanoat, radiatsiya va yadro xavfsizligi qoʻmitasiga ariza bilan murojaat qilishi mumkin. Agar ruxsatnoma egasi ruxsatnomaning amal qilishi toʻxtatib turilganidan keyin olti oy ichida ruxsatnomaning amal qilishini qayta tiklash toʻgʻrisida Sanoat, radiatsiya va yadro xavfsizligi qoʻmitasiga ariza bilan murojaat etmagan boʻlsa, ruxsatnomaning amal qilishi tugatiladi. Ruxsatnomaning amal qilishini toʻxtatib turish va qayta tiklash toʻgʻrisidagi axborot tegishli qaror qabul qilingan sanadan eʼtiboran bir ish kuni ichida Sanoat, radiatsiya va yadro xavfsizligi qoʻmitasining rasmiy veb-saytiga joylashtirilishi kerak. 26. Ruxsatnoma quyidagi hollarda bekor qilinadi: ruxsatnoma egasi ruxsatnomani bekor qilish toʻgʻrisida ariza bilan murojaat etganda; yuridik shaxs tugatilganda — tugatilgan paytdan eʼtiboran yoki uning faoliyati qayta tashkil etish natijasida tugatilganda — qayta tashkil etilgan paytdan eʼtiboran, uning oʻzgartirilishi, shuningdek, yangidan vujudga kelgan yuridik shaxsni davlat roʻyxatidan oʻtkazish sanasida qayta tashkil etilayotgan yuridik shaxsda faoliyatning ayni bir harakatlarni (faoliyatni) amalga oshirish uchun ruxsatnoma mavjud boʻlgan taqdirda, qoʻshib yuborilishi bundan mustasno; ruxsatnoma egasi ruxsatnomaning amal qilishini toʻxtatib turishga olib kelgan holatlarni Sanoat, radiatsiya va yadro xavfsizligi qoʻmitasi yoki sud belgilagan muddatda bartaraf etmaganda; Sanoat, radiatsiya va yadro xavfsizligi qoʻmitasining ruxsatnomani berish toʻgʻrisidagi qarorining qonunga xilofligi aniqlanganda; ruxsatnoma egasi tomonidan ruxsatnoma talablari va shartlari muntazam ravishda (bir yil davomida ikki va undan ortiq marotaba) yoki bir marotaba qoʻpol ravishda buzilganda, agar mazkur qoidabuzarliklar fuqarolarning hayoti va sogʻligʻiga ziyon, jismoniy va yuridik shaxslarning huquqlari va qonuniy manfaatlariga, jamoat xavfsizligiga zarar hamda atrof muhitga ziyon yetkazilishiga olib kelgan boʻlsa; ruxsatnoma qalbaki hujjatlardan foydalangan holda olinganligi fakti aniqlanganda. Ruxsatnoma ushbu bandning ikkinchi-uchinchi xatboshilarida koʻrsatilgan hollarda Sanoat, radiatsiya va yadro xavfsizligi qoʻmitasining qaroriga binoan bekor qilinadi. Ruxsatnoma talablari va shartlarini qoʻpol buzishga quyidagilar kiradi: noxush hodisaga, avariyaga, inson salomatligiga va atrof muhitga bevosita xavf solishga olib keladigan oʻrnatilgan texnologik reglamentlar, texnologik jarayonlar, yoʻriqnomalar va dasturlarni buzish; atom energiyasidan foydalanish obyektlarida ishlatiladigan asbob-uskunalarning sifati, kelib chiqishi va resurs xususiyatlari toʻgʻrisidagi maʼlumotlarni oʻzida aks etgan nazorat, sinov natijalarini va boshqa hujjatlarni qalbakilashtirish; ruxsatnoma egasining atom enregiyasidan foydalanish obyektining xavfsizligi holatining oʻzgarganligi toʻgʻrisida notoʻgʻri, toʻliq boʻlmagan yoki noaniq maʼlumotlarni taqdim etishi, bunday maʼlumotlarni Sanoat, radiatsiya va yadro xavfsizligi qoʻmitasiga taqdim etmasligi yoki oʻz vaqtida taqdim etmasligi; atom energiyasidan foydalanish obyektining ishchilarini tanlash, tayyorlash, mustaqil ishga qabul qilish va xodimlarning malakasini taʼminlash boʻyicha belgilangan tartibini buzish; Sanoat, radiatsiya va yadro xavfsizligi qoʻmitasiga ruxsatnoma egasining har qanday qayta tashkil etilishi, joylashgan joyi yoki nomi oʻzgarganligi toʻgʻrisidagi maʼlumotni oʻz vaqtida taqdim etmaslik. Ruxsatnoma ushbu bandning toʻrtinchi — yettinchi xatboshilarida koʻrsatilgan hollarda sud tomonidan bekor qilinadi. Sanoat, radiatsiya va yadro xavfsizligi qoʻmitasi ruxsatnomani bekor qilish toʻgʻrisida sudga ariza bilan murojaat qilingan kundan eʼtiboran bir ish kunidan kechiktirmay ruxsatnoma egasiga ruxsatnomani bekor qilish haqida ariza bilan sudga murojaat qilish asoslarini qonunchilikning aniq normalarini koʻrsatgan holda yetkazadi. Ruxsatnoma ushbu bandning yettinchi xatboshida koʻrsatilgan asosga koʻra bekor qilingan taqdirda, ruxsatnoma berilgan sanadan eʼtiboran bekor qilingan deb hisoblanadi. Sudning ruxsatnomani bekor qilish toʻgʻrisidagi qarori ruxsatnoma egasiga hamda Sanoat, radiatsiya va yadro xavfsizligi qoʻmitasiga qonunchilikda belgilangan muddatlarda yetkaziladi. Sanoat, radiatsiya va yadro xavfsizligi qoʻmitasi ruxsatnomani bekor qilish toʻgʻrisida qaror qabul qilingan kundan eʼtiboran bir ish kunidan kechiktirmay, ruxsatnoma egasiga ruxsatnomani bekor qilish asoslarini qonunchilikning aniq normalarini koʻrsatgan holda yetkazadi. Sanoat, radiatsiya va yadro xavfsizligi qoʻmitasi bekor qilingan ruxsatnomalar toʻgʻrisidagi axborotni bir ish kuni ichida ruxsatnomalar reyestriga kiritadi. 27. Ruxsatnomaning amal qilishi quyidagi hollarda tugatiladi: ruxsatnoma berish tartib-taomili bekor qilinganda; ruxsatnomaning amal qilish muddati tugaganda; bajarilishi uchun ruxsatnoma berilgan bir martalik harakat bajarilganda; ruxsatnoma egasi tomonidan Sanoat, radiatsiya va yadro xavfsizligi qoʻmitasiga ruxsatnomaning amal qilishini olti oygacha toʻxtatib turish toʻgʻrisida ariza bilan ilgari murojaat etilganda, mazkur muddat ichida ruxsatnomaning amal qilishini qayta tiklash toʻgʻrisida Sanoat, radiatsiya va yadro xavfsizligi qoʻmitasiga ariza bilan murojaat qilinmagan taqdirda. Ruxsatnomaning amal qilishi tugatilgan hollarda Sanoat, radiatsiya va yadro xavfsizligi qoʻmitasi tomonidan ruxsatnomaning amal qilishi tugatilganligi toʻgʻrisida qaror qabul qilish talab etilmaydi. 28. Ruxsat etilgan faoliyatni amalga oshirish natijasida fuqarolarning hayoti va sogʻligʻiga zarar yetkazish yoxud bunday zarar xavfini keltirib chiqarish ruxsatnomaning amal qilishini belgilangan tartibda tugatish uchun asos boʻladi va bu ruxsatnoma berish talablari va shartlarining bir marta qoʻpol ravishda buzilishi hisoblanadi. 29. Sanoat, radiatsiya va yadro xavfsizligi qoʻmitasi berilgan ruxsatnomalar reyestrini yuritadi va ularni oʻzining rasmiy veb-saytiga joylashtiradi. 30. Reyestrda quyidagi maʼlumotlar koʻrsatiladi: yuridik shaxsning nomi, tashkiliy-huquqiy shakli, pochta manzili, telefoni; ruxsatnoma berilgan sana va ruxsatnoma raqami; ruxsatnomani qayta rasmiylashtirish, qayta tiklash, uning amal qilishini toʻxtatib turish, uni tugatish va bekor qilishning asosi va sanasi. 31. Reyestrdagi maʼlumotlar yuridik va jismoniy shaxslarning tanishishi uchun ochiq boʻladi. 32. Ruxsatnoma berish jarayonida yuzaga keladigan nizolar qonunchilik hujjatlarida belgilangan tartibda sud tomonidan hal etiladi. 33. Mazkur Nizom talablari buzilishida aybdor boʻlgan shaxslar qonunchilikda belgilangan tartibda javob beradilar. BosqichlarSubyektlarTadbirlarBajarish muddatlari1-bosqichAriza beruvchi1. Ruxsatnoma olish uchun zarur hujjatlarni tayyorlaydi.2. Sanoat, radiatsiya va yadro xavfsizligi qoʻmitasiga hujjatlarni bevosita yoki pochta xizmati orqali yoxud ularning olinganligi toʻgʻrisidagi bildirishnoma bilan elektron shaklda taqdim etadi.Ariza beruvchining xohishiga koʻra2-bosqichSanoat, radiatsiya va yadro xavfsizligi qoʻmitasi1. Arizaga ilova qilingan hujjatlarning toʻliqligi va toʻgʻri rasmiylashtirilganligi yuzasidan dastlabki baholashni amalga oshiradi.1. Ariza qabul qilgandan soʻng 10 ish kuni mobaynida2. Hujjatlarni xavfsizligini asoslash ekspertizasidan oʻtkazishni, shuningdek, joyiga chiqqan holda ariza beruvchi tomonidan amalga oshirilishi rejalashtirilayotgan faoliyat turi boʻyicha shart-sharoitlarni baholash (tekshirish)ni tashkil etadi.2. Xavfsizlikni asoslash ekspertizasini oʻtkazish tartibida belgilangan muddatlarda3. Xavfsizlikni asoslash ekspertizasini oʻtkazish boʻyicha texnik topshiriqni ishlab chiqadi va tasdiqlaydi.3. Xavfsizlikni asoslash ekspertizasini oʻtkazish tartibida belgilangan muddatlarda3-bosqichAriza beruvchiXavfsizlikni asoslash ekspertizasini oʻtkazish uchun ekspert tashkilotiga belgilangan shakldagi buyurtmani va texnik topshiriqni bevosita, uning olingani toʻgʻrisidagi xabarnoma bilan birga pochta xizmati orqali yoki elektron shaklda taqdim etadi.Ekspertizani amalga oshirish uchun texnik topshiriq tasdiqlangandan soʻng 5 ish kuni mobaynidaEkspert tashkilotiBelgilangan tartibda xavfsizlikni asoslash ekspertizasini oʻtkazadi.Tasdiqlangan texnik topshiriqda belgilangan muddatlarda4-bosqichOʻzbekiston Respublikasi Sanoat, radiatsiya va yadro xavfsizligi qoʻmitasi1. Xavfsizlikni asoslash ekspertizasi xulosasini qabul qilish toʻgʻrisida qaror qabul qiladi.1. 10 ish kunida2. Ruxsatnoma berish yoki berishni rad etish toʻgʻrisida qaror qabul qiladi.2. 1 ish kunida3. Qabul qilingan qaror toʻgʻrisida ariza beruvchini yozma ravishda xabardor qiladi va ruxsatnomani beradi.3. 3 ish kunida4. Ruxsatnoma berishni rad etish toʻgʻrisida qaror qabul qilingan taqdirda, ariza beruvchiga rad etishning aniq sabablari va kamchiliklarni bartaraf etib, hujjatlarni qayta taqdim etishi uchun yetarli boʻlgan muddat koʻrsatilgan yozma xabarnoma yuboradi (topshiradi).4. 1 ish kunida5-bosqichSanoat, radiatsiya va yadro xavfsizligi qoʻmitasiAriza beruvchi tomonidan ruxsatnoma berishni rad etish uchun asos boʻlgan sabablar bartaraf etilgan taqdirda, ariza beruvchining taqdim etgan arizasi barcha zarur hujjatlar bilan birgalikda qayta koʻrib chiqiladi.Ariza taqdim etilgan kundan boshlab 10 ish kunidan ortiq boʻlmagan muddatda ‎‎‎‎‎‎‎‎‎‎Oʻzbekiston Respublikasi davlat gerbi tasviri‎‎‎‎‎‎‎‎‎‎Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi‎‎‎‎‎‎‎‎‎‎Ruxsatnoma‎________________________________________________________________________________(ruxsatnoma nomi)‎‎‎‎‎‎‎‎‎‎____________________________________________________________________________________________(ariza beruvchining nomi (F.I.O.), idoraviy mansubligi,____________________________________________________________________________________________joylashgan joyi)__________________________________________________________________________ning arizasiga asosanVazirlar Mahkamasining 20___ yil “___”_________dagi ____-son qarori bilan tasdiqlangan Yadroviy qurilmani va (yoki) saqlash punktini joylashtirish uchun maydonchadan foydalanishga doir ruxsatnoma berish tartibi toʻgʻrisidagi nizomga asosan ariza beruvchiga__________________________________________________________________________________________da(obyekt, uchastka nomi va uning joylashgan joyi)____________________________________________________________________________________________(harakat nomi (faoliyat turi))_____________________________________________________________________________________ berildi(ruxsatnoma nomi)Maxsus shartlar:____________________________________________________________________________________________‎____________________________________________________________________________________________ ____________________________________________________________________________________________ ____________________________________________________________________________________________‎‎‎‎‎‎‎‎‎‎Roʻyxat raqami __________‎‎‎‎‎Berilgan vaqti 20___ y. “ ___” __________.‎‎‎‎‎‎‎‎‎‎Vakolatli shaxs‎‎____________________________________________‎‎‎‎‎(imzo, F.I.O.)‎‎M.Oʻ.‎‎‎‎‎‎‎‎‎‎‎‎‎‎‎‎‎‎‎ ‎‎‎‎‎‎‎‎‎‎Ruxsatnoma olish toʻgʻrisida‎ARIZA‎‎‎‎‎‎‎‎‎‎1. Vakolatli organ nomi1.1. Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi ___________________________________________________________‎‎‎‎‎‎‎‎‎‎2. Yuridik shaxs toʻgʻrisida umumiy maʼlumotlar2.1. Toʻliq nomi: ______________________________________________________________________________2.2. Qisqartirilgan nomi: ______________________________________________________________________2.3. Tashkiliy-huquqiy shakli: ___________________________________________________________________‎2.4. Oʻzbekiston Respublikasidagi pochta manzili:pochta indeksi:_____________________________________________viloyat:_____________________________________________shahar:_____________________________________________tuman:_____________________________________________koʻcha:_____________________________________________STIR:_____________________________________________aloqa telefonlari_____________________________________________‎‎‎‎‎‎‎‎‎‎2.5. Obyektning Oʻzbekiston Respublikasidagi joylashgan manzili (agar bir nechta obyekt mavjud boʻlgan taqdirda, ularning joylashgan manzilini shu shaklda mazkur arizaga ilova tarzida koʻrsatish lozim):pochta indeksi:_____________________________________________viloyat:_____________________________________________shahar:_____________________________________________tuman:_____________________________________________koʻcha:_____________________________________________uy raqami:_____________________________________________elektron pochta manzili:_____________________________________________‎‎‎‎‎‎‎‎‎‎3. Yuridik shaxsning faoliyati toʻgʻrisida maʼlumot3.1. Faoliyatning asosiy turi:‎____________________________________________________________________________________________3.2. Ariza beruvchi ruxsatnoma soʻrayotgan faoliyat (harakat) turi:‎____________________________________________________________________________________________3.3. Ishchilarning taxminiy soni: _________________ ta.3.4. Faoliyatni amalga oshirish joyi: _____________________________________________________________3.5. Faoliyatni amalga oshirish muddati: ___________________________________________________________‎‎‎‎‎‎‎‎‎‎4. Yuridik shaxsning rahbarlari yoki ularning qonuniy vakillari4.1. Rahbar _______ Qonuniy vakil ________ (kerakligi “X” belgi bilan belgilanadi)4.2. Familiyasi: _______________________________________________________________________________4.3. Ismi: ___________________________________________________________________________________4.4. Otasining ismi: ___________________________________________________________________________4.5. Pasport seriyasi va raqami: __________________________________________________________________4.6. Kim tomonidan berilgan: ____________________________________________________________________4.7. Pasportning berilgan vaqti: _______________ 4.8. Ishonchnomaning berilgan vaqti: ____________________4.9. Pochta indeksi: _________________________ 4.10. Viloyat, shahar, tuman: _____________________________4.11. Koʻcha: ________________________________ 4.12. Uy raqami: _____________________________________4.13. Xonadon raqami: ______________aloqa telefoni ______________________________________________‎‎(ish joyi)‎‎‎‎‎(uyali)‎‎‎‎‎‎‎‎‎‎‎‎‎5. Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasiga berilayotgan arizaning mazmuniMen ________________________________________________________________________________________‎(rahbarning F.I.O. va yuridik shaxsning nomi)‎___________________________________________________________________________ shuni tasdiqlayman (miz)ki, roʻyxatdan oʻtkazish uchun taqdim qilinayotgan hujjatlar va maʼlumotlar haqiqiy, rost va Oʻzbekiston Respublikasining qonunchiligiga mos keladi. Aks holda, yolgʻon maʼlumotlar berganligim uchun qonunchilikda belgilangan tartibda javobgar boʻlaman (miz). Mazkur arizaning 3.2. pozitsiyasida koʻrsatilgan faoliyat turiga ruxsatnoma berishingizni soʻrayman.‎‎‎‎‎‎‎‎‎‎Arizaga ilova qilinayotgan hujjatlar roʻyxati:1. Qonuniy vakilga berilgan ishonchnomaning nusxasi‎___________‎‎2. Ariza koʻrib chiqilgani uchun yigʻim toʻlanganligini tasdiqlovchi hujjat‎___________‎‎3. Yadroviy qurilmani va (yoki) saqlash punktini joylashtirish uchun maydonchadan foydalanishga ruxsatnoma berish tartibi toʻgʻrisidagi nizomning 8-bandiga asosan boshqa hujjatlar___________‎‎‎‎‎‎‎‎‎‎‎‎Ariza berish sanasi 20___ y “___”__________.‎‎‎‎‎‎‎‎‎‎Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasining masʼul xodimi imzosi (elektron imzosi)_____________________________________________‎‎‎‎‎‎‎‎‎‎